recursal/SuperWikiNEXT-32B huggingface dataset:
**மத்திய மேற்கோள் நூலகம்** (*Central Reference Library*) என்பது இந்தியாவின் கொல்கத்தாவில் உள்ள ஓர் இந்திய தேசிய நூலியல் நிறுவனம் ஆகும். இந்திய கலாச்சார அமைச்சகத்தின் கீழ் இந்நூலகம் இயங்குகிறது. அறிஞர்கள், பல்கலைக்கழகங்கள், நிறுவனங்கள் மற்றும் அரசு நிறுவனங்களுக்கு நூலியல் சேவைகளை வழங்குகிறது. அரிய மற்றும் பழைய புத்தகங்கள் மற்றும் ஆவணங்களை இந்நூலகம் இலக்கமுறைமையமாக்கத் தொடங்கியுள்ளது. புத்தகங்கள் மற்றும் செய்தித்தாள்கள் வழங்குதல் சட்டம் 1956 இன் படி, இந்தியாவின் எந்த வெளியீட்டாளரிடமிருந்தும் வெளியிடப்பட்ட மூன்று புத்தகங்களை மத்திய மேற்கோள் நூலகம் பெறுகிறது. 1954 ஆம் ஆண்டு புத்தக விநியோகச் சட்டத்தின் கீழ் தேசிய நூலகத்தில் பெறப்பட்ட புத்தகங்களின் அடிப்படையில் ஆங்கிலம் உட்பட இந்தியாவின் 14 வெவ்வேறு மொழிகளில் வெளியிடப்பட்ட புத்தகங்களின் அதிகாரப்பூர்வ பதிவான இந்திய தேசிய நூலகத்தை தொகுத்து வெளியிடுவதே இந்த நிறுவனத்தின் முதன்மை நோக்கமாகும். இந்திய மொழிகளில் மொழிநூல் பட்டியல்களைத் தொகுத்து அந்தந்த மாநில அரசுகளுடன் இணைந்து இந்நூலகம் வெளியிடுகிறது

வரலாறு
------

மத்திய மேற்கோள் நூலகம் 1955 ஆம் ஆண்டு இந்திய தேசிய நூலக வளாகத்தில் தேசிய நூலியல் மற்றும் ஆவண மையமாக நிறுவப்பட்டது.

மேற்கோள்கள்
-----------

1. ↑  "Central Reference Library". *Indian Culture* (ஆங்கிலம்). 2022-11-13 அன்று பார்க்கப்பட்டது.
2. ↑  Chilana, Rajwant Singh (2008) (in en). *Challenges for South Asian Resources and Information Services: Essays in Honour of Dr. Ravindra N. Sharma*. Concept Publishing Company. பன்னாட்டுத் தரப்புத்தக எண்:978-81-8069-527-8. .
3. ↑  Rao, Dr M. Koteswara (2011-10-07) (in en). *Corporate Social Responsibility and Public Libraries: Building a Sustainable Knowledge Society*. Allied Publishers. பன்னாட்டுத் தரப்புத்தக எண்:978-81-8424-710-7. .
4. ↑   (in en) *Library Science and Administration*. IGI Global. 2017-11-30. பன்னாட்டுத் தரப்புத்தக எண்:978-1-5225-3915-5. .
5. ↑  Singh, Sahib (2003) (in en). *Library and Literacy Movement for National Development*. Concept Publishing Company. பன்னாட்டுத் தரப்புத்தக எண்:978-81-8069-065-5. .
6. ↑  McDonald, John D.; Levine-Clark, Michael (2017-03-15) (in en). *Encyclopedia of Library and Information Sciences*. CRC Press. பன்னாட்டுத் தரப்புத்தக எண்:978-1-000-03154-6. .
**ஜி. எஸ். சரத்சந்திரா** (G.S. Sharat Chandra, 1935-2000) என்பவர் இந்தியாவில் பிறந்த ஆங்கிலக் கவிஞர், புதின ஆசிரியர் மற்றும் எழுத்தாளர் ஆவார். அவருடைய எழுத்தாக்கங்கள் இந்தியாவிலிருந்து அமெரிக்காவுக்குக் குடியேறியவர்களின் எண்ணங்களையும் உணர்வுகளையும் விவரிப்பனவாக அமைந்துள்ளன.

தொடக்கத்தில் இந்தியாவில் சட்டப் படிப்பு படித்துப் பின்னர் 1960 இல் அமெரிக்காவுக்குச் சென்றார். அங்கு அயோவா எழுத்தாளர்கள் பணிமனையில் கவின் கலை முதுவர் என்னும் படிப்பை முடித்தார். பின்னர் மிசவுரி கான்சாஸ் சிட்டி பல்கலைக் கழகத்தில் ஆங்கிலப் பேராசிரியராகப் பணி (1983-2000) ஆற்றினார். அவர் எழுதிய கவிதைத் தொகுதி பேமிலி ஆப் மிர்ரர்ஸ் புலிட்சர் பரிசுக்குப் பரிந்துரைக்கப்பட்டது.

சரத் சந்திரா 10 நூல்கள் எழுதியுள்ளார். சமற்கிருதம் மற்றும் ஆங்கில நூல்களை கன்னடத்தில் மொழி பெயர்த்துள்ளார். புத்தாக்க எழுத்துப் படைப்புகளுக்காகப் பெல்லோசிப் பெற்றார். லைப்ரரி ஆப் காங்கிரஸ், ஆக்சுபோர்டு மற்றும் டப்ளின் ஆகிய இடங்களில் கவிதைகள் வாசித்தார். இவருடைய படைப்புகள் அமெரிக்கன் பொயட்ரி ரிவ்யூ, லண்டன் மேகசீன், தி நேசன் பார்டிசன் ரிவ்யூ போன்ற இதழ்களில் வெளியாகியுள்ளன. உலகத்தில் பல நாடுகளுக்குச் சென்ற அனுபவம் இவருக்கு உண்டு.

எழுதிய முக்கிய நூல்கள்
----------------------

* April in Nanjangud, Alan Ross Ltd. London Magazine Editions, 1971;
* Once or Twice, Hippopotamus Press, UK, 1974;
* The Ghost of Meaning, Lewis-Clark State College, Confluence Press, Idaho, 1976;
* Heirloom, Oxford University Press, 1982;
* Family of Mirrors, BkMk Press, 1993;
* Immigrants of Loss, Hippopotamus Press, 1993–94,
* Sari of the Gods, 1998.

உசாத்துணை
---------

* 
* பரணிடப்பட்டது 2015-05-04 at the வந்தவழி இயந்திரம்
**உப்பு விற்றல்** ஓர் அறிவுத்திறன் விளையாட்டு

கையில் மண்ணை அள்ளிக்கொண்டு ஒருவர் "உப்போ உப்பு" என்பார். மற்றொருவர் "எந்த ஊரு உப்பு" எனக் கேட்பார். உப்பு (மண்) வைத்திருப்பவர் "மரக்காணத்து உப்பு" என்று உப்பு விளையும் ஊரின் பெயரைச் சொல்வார். அடுத்தடுத்து "எந்த ஊரு உப்பு" என்னும்போது உப்பு விளையும் வேறு ஊர்ப் பெயர்களையும் சொல்வார்.

இலங்கை மரபு
-----------

இலங்கையிலும் இது சிறுவர்களாலேயே ஆடப்படுகிறது. இங்கு ஒருவரை ஒருவர் தோளில் சுமப்பார். சுமக்கப்படுபவரின் கைகள் சுமப்பவரின் கழுத்தையும் கால்கள் இடுப்புப் பகுதியைச் சுற்றியும் பிடித்திருக்கும்.
சுமப்பவர் பின்வருமாறு பாட்டாக உப்புக் கூறி விற்பதும் வாங்குபவர் விளக்கம் கேட்பதுமாக அது இருக்கும்.

"உப்பிருக்கு உப்பு  

என்ன உப்பு  

சீனி உப்பு  

போட்டுட்டுப் போங்க  

எத்தனை றாத்தல்  

அஞ்சு றாத்தல்"

இதற்கு உப்பு விற்பவர் ஐந்து முறை துள்ளுவார்.

இடையில் நாய் துரத்துவதாகவும் உப்பு விற்பவர் ஓடுவதாகவும் காட்டி இருக்கும். இங்து பொதுவாக தூக்கப்படுவர் மிகச்சிறியவராக இருப்பார். துள்ளும் போதும் ஓடும் போதும் இவர் களிப்புறுவதே முதன்மைப்படுத்தப்படும்.

பார்க்க
-------

* தமிழர் விளையாட்டுகள் (அண்மைய காலம்)

கருவிநூல்
---------

* டாக்டர் ஏ. என். பெருமாள், தமிழக நாட்டுப்புறக் கலைகள், உலகத் தமிழாராய்ச்சி நிறுவனம் சென்னை வெளியீடு, 1980
**அத்திப்பாக்கம் காசிவிஸ்வநாத சுவாமி கோயில்** தமிழ்நாட்டில் தஞ்சாவூர் மாவட்டம், அத்திப்பாக்கம் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் காசி விஸ்வநாதர், காசி விசாலாட்சி சன்னதிகளும், விநாயகர், கைலாசநாதர், பார்வதி அம்மன், சுப்பிரமணியர், வள்ளி, தெய்வானை, கெஜலெட்சுமி, துர்க்கை, சண்டிகேஸ்வரர், தட்சிணாமூர்த்தி, நவகிரகம், சூரியன், சந்திரன், பைரவர் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**மத்திய பறவை ஆராய்ச்சி நிறுவனம்** (*Central Avian Research Institute*), என்பது இந்தியாவின் உத்தரப்பிரதேச மாநிலம், பரேலிக்கு அருகிலுள்ள இசத்நகரில் அமைந்துள்ள ஒரு ஆராய்ச்சி நிறுவனம் ஆகும். இந்தியக் கோழிப்பண்ணைத் தொழிலின் முன்னேற்றத்திற்காகப் பறவையின் மரபியல், இனப்பெருக்கம், ஊட்டச்சத்து மற்றும் தீவன தொழில்நுட்பம் மற்றும் பறவையின் உடலியல் மற்றும் இனப்பெருக்கம் உள்ளிட்ட கோழிப்பண்ணை அறிவியலை இது ஆய்வு செய்கிறது.

இந்த நிறுவனம் 1979ஆம் ஆண்டு புது தில்லியில் உள்ள இந்திய வேளாண் ஆராய்ச்சி குழுமத்தின் நிர்வாகக் கட்டுப்பாட்டின் கீழ் நிறுவப்பட்டது. மேலும் கல்வி, பயிற்சி மற்றும் ஆலோசனை சேவைகளையும் வழங்குகிறது.

பிரிவுகள்
---------

* பறவைகள் மரபியல் & பெருக்கம்
* பறவைகள் ஊட்டம் & உணவு நுட்பம்
* பறவைகள் உடற்செயலியல் & இனப்பெருக்கம்
* அறுவடைக்குப் பிந்தைய தொழில்நுட்பம்

மேற்கோள்கள்
-----------

1. ↑  Research Institutions of Indian Council of Agricultural Research (ICAR) பரணிடப்பட்டது 2 சூன் 2009 at the வந்தவழி இயந்திரம்
2. ↑  Central Avian Research Institute பரணிடப்பட்டது 18 சூலை 2011 at the வந்தவழி இயந்திரம்
*சாரசு விதி*: 3×3 அணியின் அணிக்கோவையின் மதிப்பு, படத்தில் திடக்கோடுகளாக உள்ள மூலைவிட்ட உறுப்புகளின் பெருக்குத்தொகைகளின் கூட்டுத்தொகையிலிருந்து இடைக்கோடுகள் குறிக்கும் மூலைவிட்ட உறுப்புகளின் பெருக்குத்தொகைகளின் கூட்டுத்தொகையைக் கழிக்கக் கிடைக்கும் விடையாகும்.
**சாரசு விதி** (*Sarrus' rule*, *Sarrus' scheme*) என்பது, ஒரு 3×3 அணியின் அணிக்கோவையின் மதிப்பினைக் கணக்கிடும் நினைவி முறையாகும். இவ்விதி, பிரெஞ்சு கணிதவியலாளர் பியர்ரே பிரெடெரிக் சாரசுவின் பெயரால் அழைக்கப்படுகிறது.

சாரசு விதியைப் பயன்படுத்தி 3×3 பொதுஅணியின் அணிக்கோவையைக் காணல்:

{\displaystyle M={\begin{pmatrix}a\_{11}&a\_{12}&a\_{13}\\a\_{21}&a\_{22}&a\_{23}\\a\_{31}&a\_{32}&a\_{33}\end{pmatrix}},}
* மூன்றாவது நிரலுக்கு வலப்புறம் முதல் இரண்டு நிரல்களையும் மீண்டும் எழுதிக் கொள்ள மொத்தம் ஐந்து நிரல்கள் இருக்கும்.
* மேல்முனையிலிருந்து கீழ்நோக்கி அமையும் மூலைவிட்ட உறுப்புகளின் பெருக்குத்தொகைகளின் கூட்டுத்தொகையைக் கணக்கிட வேண்டும்.
* கீழிருந்து மேல்நோக்கி அமையும் மூலைவிட்ட (இடைவிட்டக் கோடுகள்) உறுப்புகளின் பெருக்குத்தொகைகளின் கூட்டுத்தொகையைக் கணக்கிட வேண்டும்.
* முதல் கூட்டுத்தொகையிலிருந்து இரண்டாவது கூட்டுத்தொகையைக் கழிக்கக் கிடைப்பது அணிக்கோவையின் மதிப்பாகும்.

{\displaystyle \det(M)={\begin{vmatrix}a\_{11}&a\_{12}&a\_{13}\\a\_{21}&a\_{22}&a\_{23}\\a\_{31}&a\_{32}&a\_{33}\end{vmatrix}}=a\_{11}a\_{22}a\_{33}+a\_{12}a\_{23}a\_{31}+a\_{13}a\_{21}a\_{32}-a\_{31}a\_{22}a\_{13}-a\_{32}a\_{23}a\_{11}-a\_{33}a\_{21}a\_{12}.}
நெடுவரிசை அமைப்பு கொண்ட மாற்று முறை
இதேமுறையில் 2x2 அணிகளின் அணிக்கோவை:

{\displaystyle \det(M)={\begin{vmatrix}a\_{11}&a\_{12}\\a\_{21}&a\_{22}\end{vmatrix}}=a\_{11}a\_{22}-a\_{21}a\_{12}.}

மேற்கோள்கள்
-----------

* Paul Cohn: *Elements of Linear Algebra*. CRC Press, 1994, ISBN 9780412552809, pp. 69
* Khattar, Dinesh (2010). *The Pearson Guide to Complete Mathematics for AIEEE* (3rd ). Pearson Education India. பக். 6-2. பன்னாட்டுத் தரப்புத்தக எண்:978-81-317-2126-1. .
* Fischer, Gerd (1985) (in German). *Analytische Geometrie* (4th ). Wiesbaden: Vieweg. பக். 145. பன்னாட்டுத் தரப்புத்தக எண்:3-528-37235-4.

வெளியிணைப்புகள்
---------------

* Sarrus' rule at Planetmath
* *Linear Algebra: Rule of Sarrus of Determinants*  at khanacademy.org
அமெரிக்காவில் ஒரு சிறுவர் சாரணர் படை, 1977
**சாரணர் படை** (*Scout troop*) என்பது இராணுவப் படைப் போல் சாரண மாணவர்கள், சாரண மாணவிகள் ஆகியோரைக் கொண்டு உருவாக்கப்பட்டது. சாரணப் படை என்பது இராணுவம், காவல்காரா்கள் போன்ற படைகளில் போரிடுவது, பணிகளைச் செய்வது, குழுவாக சேர்ந்து செயல்படுவது ஆகியவற்றை சாரணப்படையில் செயல்படுத்துவதற்காக உருவாக்கப்பட்டது ஆகும்.

சாரண - சாரணியா் மற்றும் சாரண இயக்கம்
------------------------------------

சாரண இயக்கத்தில் சாரணப்படையில் சிறிய நான்கு குழுக்களாக பிரிக்கப்பட்டு இருக்கும். சிறிய குழுவில் ஆறு முதல் எட்டு சாரண - சாரணியர்கள் இருப்பார்கள். சாரண - சாரணியர்களின் வயது 10 முதல் 18 முடிய இருக்க வேண்டும். சாரணப்படையானது அதிலுள்ள எண்ணிக்கையை பொருத்து மாறுபடலாம். சாரணப்படையாது வழக்கமாக கூடும் இடத்தில் கூடிக்கொள்ளலாம். சில சாரணப் படை கூடுதலான செயல்பாடுகளையும் செய்யலாம். சில சமையங்களில் சாரணப்படைகள் மற்ற சாரணப் படைகளான பேவர்ஸ், குருளையா், ரோவர்ஸ் ஆகிய பல்வேறு குழுக்களுடன் சோ்ந்து பல்வேறு நிகழ்ச்சிகளை கொடுக்கலாம்.

### தலைமைப்பண்பு :

சாரணப்படை தோற்றுவிப்பதற்கான காரணம் சாரண - சாரிணயரில் தலைமைப் பண்பை உருவாக்கி சிறந்த தலைவனை உருவாக்கவேண்டும் என்பதற்குத் தான். சாரணப்படையானது சிறிய நான்கு குழுக்கலாக பிாிக்கப்பட்டு அந்த சிறிய குழுவிற்கு ஒரு தலைவனை உருவாக்க வேண்டும். அவன் தான் அச்சிறிய குழுவின் தலைவன் எனப்படுவான். அந்தச் சிறிய குழுவிற்கு தலைவன் தலைமையில் கண்ணிய மன்ற கூட்டம் கூட்டப்படும். அந்த கண்ணிய மன்றக் கூட்டத்தில் சிறிய குழுவின் தலைவன் தேர்ந்தெடுக்கப்படுகிறான். கண்ணிய மன்ற கூட்டத்தில் அடுத்த நிகழ்ச்சிகள், செயல்பாடுகள் ஆகியவை விவாதிக்கப்படும். கண்ணிய மன்றத்திற்கு கட்டுபட்டவன் தான் தலைவன் உன்பதை உணர்ந்திருக்க வேண்டும்.

சான்றுகள்
---------
திசையண் நுண்கணிதத்தில், அளவன் புலத்தின் **சாய்வு விகிதம்** (*gradient*) என்பது ஒரு திசையன் புலம் ஆகும். அத்திசையன் புலத்தின் திசை, எத்திசையில் அளவன் புலத்தின் அதிகரிப்பு பெரிதாய் இருக்கிறதோ அத்திசையாகும். அத்திசையன் புலத்தின் அளவு, அவ்வதிகரிப்பு விகிதம் ஆகும்.
அளவன் சார்பின் *f*(*x*1, *x*2, *x*3, ... *xn*) சாய்வு விகிதத்தை குறிக்க ∇*f* அல்லது {\displaystyle {\vec {\nabla }}f} பயன்படுதப்படும், இங்கு ∇ டெல் இயக்கியாகும். 
முப்பரிமாணக் காட்டீசியன் ஆள்கூற்று முறைமையில், அளவன் புலம் சாய்வு விகிதம் (gradient) என்பது

{\displaystyle \nabla f={\frac {\partial f}{\partial x}}\mathbf {i} +{\frac {\partial f}{\partial y}}\mathbf {j} +{\frac {\partial f}{\partial z}}\mathbf {k} }
இங்கு **i**, **j**, **k** அலகுத்திசையன்களாகும். எடுத்துக்காட்டாக

{\displaystyle f(x,y,z)=\ 2x+3y^{2}-\sin(z)} என்ற சார்பின் சாய்வு விகிதம்
என்பது:

{\displaystyle \nabla f={\frac {\partial f}{\partial x}}\mathbf {i} +{\frac {\partial f}{\partial y}}\mathbf {j} +{\frac {\partial f}{\partial z}}\mathbf {k} =2\mathbf {i} +6y\mathbf {j} -\cos(z)\mathbf {k} .}
மரக்காணம்,உப்பளம்
தமிழர் தாயகப் பகுதிகள் கடற்கரையை அண்டிய பகுதிகளாக இருந்தமையால் **தமிழர்கள் உப்புத் தொழிலில்** நீண்ட காலமாக ஈடுபட்டு வருகிறார்கள்.

இலங்கை
------

இலங்கையில் தமிழர் தாயகப் பகுதிகள் ஆன ஆனையிறவு, நிலாவெளி, சிவியாதெரு, இருபாலை, கரணவாய், கல்லுண்டாய், முல்லைத்தீவு முதலிய இடங்களில் உப்புப் பெறப்படுகின்றது. இப் பகுதிகளில் பல உப்பளங்கள் உள்ளன.

இந்தியா
-------

தமிழ்நாட்டில் தூத்துக்குடி, திருநெல்வேலி, காஞ்சிபுரம் போன்ற கரையோர மாவட்டங்களில் உப்பு உற்பத்தி செய்யப்படுகிறது. இந்திய அரசின் தாராளமயமாக்கல் கொள்கையினால் தமிழ்நாட்டு உப்பு உற்பத்தி பாதிக்கப்பட்டு இந்த தொழிலில் ஈடுபட்டவர்கள் பெரும் பாதிப்பை அடைந்துள்ளதாக செய்திகள் கூறுகின்றன.

பொருளாதார முக்கியத்துவம்
------------------------

உப்புத் தொழிலில் ஆயிரக்கணக்கான தொழிலாளர்கள் ஈடுபடுகின்றனர். உப்பு தமிழர் தாயகப் பகுதிகளில் இருந்து பிற பகுதிகளுக்கு ஏற்றுமதி செய்யப்படும் ஒரு பொருளாகவும் உள்ளது.

மேற்கோள்கள்
-----------

1. ↑  "இலங்கையில் தமிழர் பாரம்பரியப் பிரதேசத்தின் குடித்தொகைப் பண்புகளும் பொருளாதார வளங்களும்". 2013-07-27 அன்று மூலம் பரணிடப்பட்டது. 2012-10-13 அன்று பார்க்கப்பட்டது.
2. ↑  தவாது போன உப்புத் தொழில்
**சாரங்பூர்** என்பது இந்தியாவின் மத்தியப் பிரதேச மாநிலத்தில் ராஜ்கர் மாவட்டத்தில் உள்ள ஒரு நகரம் ஆகும். இது காளி சிந்து நதிக்கரையில் அமைந்துள்ளது. சாரங்பூர் தெஹ்ஸில் உள்ள சாரங்பூர் போபால் பிரிவுக்கு சொந்தமானது. இது மாவட்ட தலைமையகம் ராஜ்கருக்கு தெற்கே 65 கி.மீ தொலைவில் அமைந்துள்ளது. இந்த நகரம் சாரங்பூர் தெஹ்ஸிலின் தலைமையகம் ஆகும். தலேனி (4 கி.மீ), தரகஞ்ச் (5 கி.மீ), தர்லகேடி (5 கி.மீ), கச்சிகேடி (5 கி.மீ), பலோடி (6 கி.மீ) ஆகியவை சாரங்பூருக்கு அருகிலுள்ள கிராமங்கள் ஆகும். சாரங்பூர் வடக்கு நோக்கி சாரங்பூர் தெஹ்ஸிலாலும், தெற்கே ஷாஜாபூர் தெஹ்ஸிலாலும், மேற்கு நோக்கி நல்கேடா தெஹ்ஸிலாலும், தெற்கே சுஜல்பூர் தெஹ்ஸிலாலும் சூழப்பட்டுள்ளது. சாரங்பூருக்கு அருகில் உள்ள நகரங்கள் பச்சூர், ஷாஜாப்பூர், சுஜல்பூர் ஆகியவை ஆகும். இந்த நகரம் ராஜ்கர் மாவட்டம் மற்றும் ஷாஜாபூர் மாவட்டத்தின் எல்லையில் அமைந்துள்ளது.

வரலாறு
------

பழமையான வரலாற்று இடங்களின் பட்டியலில் சாரங்பூர் இடம் பெறுகின்றது. பாஸ் பகதூர் மற்றும் ராணி ருபமதி ஆகியோர் இந்த நகரத்தை ஆட்சி செய்தனர். அவர்கள் மத்தியப் பிரதேசத்தின் மண்டாவின் ஆட்சியாளர்கள் ஆவார்கள். பாஸ் பகதூருக்கும் அக்பருக்கும் இடையிலான யுத்தம் சாரங்பூரிலும் நிகழ்ந்தது. அந்த போரில் அக்பர் பாஸ் பகதூரை தோற்கடித்து நகரத்தை கைப்பற்றினார். சாரங்பூரில் நிகழ்ந்த போரொன்றில் மேவாரின் ராணா கும்பா என்பவர் குஜராத்தின் சுல்தான் அகமது சா உடன் இணைந்து மால்வா சுல்தான் மெஹ்மூத் கல்ஜியைத் தாக்கினார். இது மால்வா மீது ராணா கும்பா வெற்றிக்கு வழிவகுத்தது.

புவியியல்
---------

சாரங்பூர் நகரம் 23.57 ° வடக்கு 76.47 ° கிழக்கு என்ற புவியியல் இருப்பிடத்தில் அமைந்துள்ளது. இது சராசரியாக 410 மீட்டர் (1345 அடி) உயரத்தைக் கொண்டுள்ளது. இந்த நகரம் காளி சிந்து நதிக் கரையில் அமைந்துள்ளது.

புள்ளிவிபரங்கள்
---------------

2011 ஆம் ஆண்டு இந்திய மக்கட் தொகை கணக்கெடுப்பின்படி சாரங்பூரில் 37435 மக்கள் வசிக்கின்றனர். மொத்த மக்கட் தொகையில் ஆண்கள் 52% வீதமும், பெண்கள் 48% வீதமும் காணப்படுகின்றனர். சாரங்பூரின் சராசரி கல்வியறிவு விகிதம் 74.54% ஆகும். இது தேசிய சராசரியான 69.32% ஐ விட அதிகமாகும். ஆண்களின் கல்வியறிவு 81.79% வீதமாகவும், பெண்களின் கல்வியறிவு 66.87% வீதமாகவும் உள்ளது. சாரங்பூர் மக்கட் தொகையில் 14.67% வீதமானோர் ஆறு வயதிற்கு உட்பட்டவர்கள்.

இந்து மதத்தை பின்பற்றுவோர் 50,43% வீதமும், இசுலாமிய மதத்தை
பின்வற்றுபவர்கள் 48,76% வீதமும் உள்ளனர்.

சுவாரசியமான இடங்கள்
-------------------

பாஸ் பகதூர் மற்றும் ராணி ருபமதி கா மக்பரா அவர்களின் அன்பின் அடையாளமான இந்த ஊர் மிகவும் பிரபலமான சுற்றுலா தலமாகும்.

தில்லி மற்றும் போபால் மசூதிகளுக்குப் பிறகு இந்தியாவின் மூன்றாவது மிகப் பெரிய மசூதியும், மத்தியப் பிரதேசத்தின் இரண்டாவது பெரிய மசூதியுமான ஷாஹி ஜமா மஸ்ஜித் இந்த நகரில் அமைந்துள்ளது.

போக்குவரத்து
------------

சாரங்க்பூரில் பேருந்து சேவை கிடைக்கிறது. சாராங்பூருக்கு ஆக்ரா மும்பை நெடுஞ்சாலை என்.எச் 3 சேவை செய்கிறது. இது மத்திய பிரதேசத்தின் வணிக தலைநகரான இந்தூரிலிருந்து 126 கி.மீ தூரத்திலும், தலைநகரான போபாலில் இருந்து 160 கி.மீ தூரத்திலும் உள்ளது.

சான்றுகள்
---------

1. ↑  "Maps, Weather, and Airports for Sarangpur, India". *www.fallingrain.com*. 2019-11-28 அன்று பார்க்கப்பட்டது.
2. ↑  "Census of India 2001: Data from the 2001 Census, including cities, villages and towns (Provisional)". Archived from the original on 2004-06-16.CS1 maint: unfit url (link)
**சாரதா** (**Sharada**) (25 சூன் 1945) மூன்று முறை சிறந்த நடிகைக்கான தேசிய விருது பெற்றுள்ளார். இவர் பல தமிழ், தெலுங்கு மற்றும் மலையாள மொழி திரைப்படங்களில் நாயகியாக நடித்துள்ளார். இவர் இரண்டு முறை தென்னிந்திய பிலிம்பேர் விருது பெற்றுள்ளார். 2010ல் ஆந்திர அரசின் என் டி ஆர் விருதையும் பெற்றுள்ளார். 
 மேலும் ஆந்திர அரசின் நந்தி விருதும் பெற்றுள்ளார்.

தற்போது அரசியல்வாதியான இவர், தெலுங்கு தேசம் கட்சியின் சார்பாக தெனாலி நாடாளுமன்றத் தொகுதியிலிருந்து தேர்ந்தெடுக்கப்பட்டுள்ளார்.

இளமை வாழ்க்கை
-------------

இந்தியாவின் ஆந்திரப் பிரதேசம் மாநிலத்தின் குண்டூர் மாவட்டம், தெனாலியில் 25 சூன் 1945 அன்று சரஸ்வதி தேவி எனும் பெயரில் பிறந்த சென்னையிலுள்ள தனது பாட்டி கனகம்மா வீட்டில் வளர்ந்தார். திரைப்படங்களில் நடிக்கத் துவங்கிய காலத்தில் தனது பெயரை சாரதா என மாற்றிக் கொண்டார். தெலுங்குத் திரைப்பட நடிகர் சலம் என்பவரை திருமணம் செய்து கொண்டார். பின்னர் அவருடன் திருமண உறவு முறித்துக் கொண்டு ஐதராபாத் நகரத்தில் வாழ்கிறார்.

இளமைப் பணி
----------

துவக்கத்தில் சாரதா தெலுங்கு நாடக மேடைகளில் சிறு பாத்திரங்களில் நடிக்கத் துவங்கினார். பின்னர் தமிழ், தெலுங்கு மொழி மேடை நாடகங்களில் முக்கிய நாயகி பாத்திரங்களில் நடிக்கத் துவங்கினார்.

### திரைப்படத் தொழில்

1961ல் அக்கினேனி நாகேஸ்வர ராவ்வுடன் முதன்முறையாக கதாநாயகியாக சாரதா நடித்தார். பின்னர் தமிழ் மற்றும் மலையாளத் திரைப்படங்களில் கதாநாயகியாக நடித்தார். 1968ல் மலையாளத்தில் இவர் நடித்த துலாபாரம் எனும் திரைப்படம், சாரதாவிற்கு சிறந்த நடிகைக்கான தேசிய விருது கிடைத்தது.

மேலும் சுயம்வரம் என்ற மலையாள திரைப்படம் மற்றும் 1978ல் நிமஜ்ஜனம் எனும் தெலுங்குத் திரைபப்டத்தில் கதாநாயகியாக நடித்த சாரதா சிறந்த நடிகைக்கான தேசிய விருது பெற்றார்.

அரசியல் மற்றும் வணிகம்
----------------------

தெலுங்கு தேசம் கட்சியின் சார்பாக தெனாலி மக்களவைத் தொகுதியிலிருந்து 1996ல் தேர்ந்தெடுக்கப்பட்டார் சாரதா ஐதராபாத் நகரத்தில் லோட்டஸ் சாக்லெட் உற்பத்தி தொழிற்சாலை நடத்தி வருகிறார்.

மேற்கோள்கள்
-----------

1. 1 2 3  Kumar, P. K. Ajith. "'I always enjoyed my work in Malayalam'".
2. 1 2  "Sharada".
3. ↑  CHELANGAD, SAJU. "The actor with a golden touch".
4. 1 2 3  "Indiainteracts.com".
5. ↑  Thulabharam 1968
6. ↑  Tenali (Lok Sabha constituency)
**உப்வான் ஏரி** (*Upvan Lake*) இந்திய மாநிலமான மகாராட்டிராவின் தானே நகரத்தில் அமைந்துள்ளது.  உபவான் ஏரி என்ற பெயராலும் இந்த ஏரி அழைக்கப்படுகிறது. சன்சுகிருதி என்ற கலை விழாவை நடத்துவதற்கு இந்த ஏரி பெயர் பெற்றதாகும்.  கணேச சதுர்த்தி பண்டிகையின் இறுதி நாளில் விநாயகர் சிலையை நீரில் மூழ்கவைக்கக் கொண்டு வரப்பட்ட ஆயிரக்கணக்கான கணபதி சிலைகளையும் இங்கே காணலாம். ஏரியானது நீர் வழங்கலுக்காக யே.கே.சிங்கானியாவால் நிறுவப்பட்டு புனரமைக்கப்பட்டது. உபவான் ஏரியில் சிங்கானியா விநாயகர் கோவிலையும் கட்டினார். கவந்த பாக், சிவாய் நகர், கணேசு நகர், வசந்த விகார் மற்றும் வர்தக் நகர் உள்ளிட்ட பகுதிகளுக்கு அருகே உபவான் ஏரி அமைந்துள்ளது. தானேவில் வசிக்கும் மக்களுக்கு ஒரு பொழுதுபோக்கு அம்சமாகவும் ஏரி திகழ்கிறது. தானேவில் உள்ள மிகப்பெரிய ஏரிகள் ஒன்றாகக் கருதப்படும் உபவான் ஏரி யெவ்வூர் மலைகளால் சூழப்பட்டு இரண்டாம் போக்ரான் பகுதியில் காணப்படுகிறது. நகரத்தின் சுற்றுச்சூழல் பாதிப்பில்லாத ஏரிகளில் ஒன்றான உபவான் ஏரி தானே 'காதலர்களின் சொர்க்கமாக' கருதப்படுகிறது.  முதலாம் போக்ரான் மற்றும் இரண்டாம் போக்ரான் சாலைகளின் சந்திப்பையும் இந்த ஏரி உருவாக்குகிறது. ஒருகாலத்தில் முழு தானே நகரத்திற்கும் முக்கிய நீர் ஆதாரமாக இருந்த உபவான் ஏரி இப்போது முதன்மையாக பொழுதுபோக்குக்காக மட்டுமே பயன்படுத்தப்படுகிறது. தானே மாநகராட்சி நகரத் தந்தையின் அதிகாரப்பூர்வமான குடியிருப்பு ஏரிக்கு அருகில் உள்ளது.  

சன்சுகிருதி கலை விழா 2015 ஆம் ஆண்டு கொண்டாடப்பட்டபோது உபவான் ஏரி நன்கு அலங்கரிக்கப்பட்டது. திருவிழாவின் போது 50,000 பேருக்கும் மேற்பட்டோர் ஏரிக்கு வருகை தந்தனர்.

படக்காட்சி
----------

* 2015 சன்சுகிருதி கலை விழாவில் ஒளிரும் உப்வான் ஏரி2015 சன்சுகிருதி கலை விழாவில் ஒளிரும் உப்வான் ஏரி
* 2015 சன்சுகிருதி கலை விழாவில் ஒளிரும் உப்வான் ஏரி2015 சன்சுகிருதி கலை விழாவில் ஒளிரும் உப்வான் ஏரி
* காலை நேர உப்வான் ஏரிகாலை நேர உப்வான் ஏரி
*

மேற்கோள்கள்
-----------

1. ↑  "Two youngsters drowned at Upvan Lake, Thane". *The Times of India*.
2. ↑  "Sanskruti Arts Festival". *sanskrutiartsfestival.com*.
3. ↑  "Thane cops crack down on couples". *Mumbai Mirror*.
4. ↑  "Plans on for a pollution-free Upvan Lake". *The Times of India*.
5. ↑  "Thousands Of Devotees Celebrating Chhath Puja Flock To Upvan Lake". *THANE MIRROR*. 2016-03-04 அன்று மூலம் பரணிடப்பட்டது. 2021-07-16 அன்று பார்க்கப்பட்டது.
6. ↑  "Record turnout: Over 50,000 visit Upvan on Day 3 of Arts Fest". *The Times of India*. .
**மிருதுளா கார்க்** (பிறப்பு 25 அக்டோபர் 1938) இந்தியாவைச் சேர்ந்த எழுத்தாளர் ஆவார். இவர் இந்தி, ஆங்கிலம் ஆகிய மொழிகளில் எழுதுகிறார். புதினங்கள், சிறுகதைத் தொகுப்புகள், நாடகங்கள் மற்றும் கட்டுரைத் தொகுப்புகள் உட்பட 30 புத்தகங்களை வெளியிட்டுள்ளார். ஆங்கில மொழியில் மூன்று புத்தகங்களை வெளியிட்டுள்ளார். மிருதுளா கார்க் சாகித்திய அகாதமி விருதைப் பெற்ற எழுத்தாளர் ஆவார்.

வாழ்க்கை
--------

மிருதுளா கார்க் 1938 ஆம் ஆண்டில் பிரித்தானிய இந்தியாவில் கொல்கத்தாவில் பிறந்தார். இவர் இந்தி மொழியின் பிரபலமான எழுத்தாளர் ஆவார். இவர் இந்தியில் புதினங்கள், சிறுகதைத் தொகுப்புகள், நாடகங்கள் மற்றும் கட்டுரைத் தொகுப்புகள் உட்பட 27 புத்தகங்களை வெளியிட்டுள்ளார். அவற்றில் மூன்று புத்தகங்களை ஆங்கிலத்தில் எழுதியுள்ளார். இவர் 1960 ஆம் ஆண்டில் பொருளாதாரத்தில் முதுகலைப் பெற்றார். மேலும் டெல்லி பல்கலைக்கழகத்தில் மூன்று ஆண்டுகள் பொருளாதாரம் கற்பித்தார்.

இவரது புதினங்கள் வழக்கத்திற்கு மாறான எழுத்து நடை, கருப் பொருட்களின் துணிச்சல் என்பன விமர்சகர்களாலும், இரசிகர்களாலும் பாராட்டுக்களைப் பெற்றுள்ளன. மிருதுளாவின் புதினங்கள் மற்றும் சிறு கதைகள் ஜெர்மன், செக், சப்பானிய மற்றும் ஆங்கிலம் போன்ற பல வெளிநாட்டு மொழிகளிலும், இந்திய மொழிகளிலும் மொழிப் பெயர்க்கப்பட்டுள்ளன. கட்டுரையாளரான இவர் சுற்றுச்சூழல், பெண்களின் பிரச்சினைகள், குழந்தை அடிமைத்தனம் மற்றும் இலக்கியம் குறித்து எழுதுகின்றார். 1985 ஆம் ஆண்டு முதல் 1990 ஆம் ஆண்டிற்கு இடையில் கொல்கத்தாவில் இருந்து வெளிவந்த ரவிவர் இதழில் பரிவர் என்ற பதினைந்து வார கட்டுரையும், 2003 ஆம் ஆண்டு தொடக்கம் 2010 ஆண்டுக்கு இடையில் இந்தி மொழியில் வெளியான இந்தியா டுடே பத்திரிகையில் கட்டாக் என்ற மற்றொரு கட்டுரையும் எழுதினார்.

1990 ஆம் ஆண்டில் அமெரிக்காவின் கலிபோர்னியா-பெர்க்லி பல்கலைக்கழகத்தில் உள்ள தெற்காசிய ஆய்வுகள் மையத்தின் ஆராய்ச்சியாளராக இருந்தார். பல்கலைகழகங்களிக்கும், மாநாடுகளுக்கும் இந்தி இலக்கியம் மற்றும் விமர்சனம் மற்றும் பெண்களுக்கு எதிரான பாகுபாடு குறித்து பேச யூகோஸ்லாவியா (1988), ஐக்கிய அமெரிக்கா (1990 மற்றும் 1991), செருமன் (1993) ஆகிய நாடுகளுக்கு சென்றார். யப்பான் (2003), இத்தாலி (2011), டென்மார்க் மற்றும் உருசியா (2012) ஆகிய நாடுகளுக்கும் அழைக்கப்பட்டார். இவரது விரிவுரைகள், ஆவணங்கள் மற்றும் கதைகள் பல்வேறு பன்னாட்டு பத்திரிகைகளில் தொகுக்கப்பட்டுள்ளன.

விருதுகளும், மரியாதைகளும்
-------------------------

1988 ஆம் ஆண்டில் சாகித்ய சன்மன் விருது இந்தி அகாதமியினால் வழங்கப்பட்டது. 1999 ஆம் ஆண்டில் சாகித்ய பூசன் விருது, 2001 ஆம் ஆண்டில் நியூயார்க் மனித உரிமைகள் கண்காணிப்பகத்தினால் துணிச்சலான எழுத்துக்கான ஹெல்மேன்-ஹேமெட் கிராண்ட் மரியாதை என்பன வழங்கப்பட்டன. 2003 ஆம் ஆண்டில் சுரினாமில் உள்ள விஸ்வ இந்தி சம்மேளத்தினால் இலக்கியத்திற்கான வாழ்நாள் பங்களிப்புக்காக கௌரவிக்கப்பட்டார். 2004 ஆம் ஆண்டில் இந்தியில் சிறந்த புனைக் கதைக்கான வியாஸ் சன்மன் விருது, 2013 ஆம் ஆண்டில் மில்ஜுல் மான் என்ற புதினத்திற்கான சாகித்திய அகாதமி விருதைப் பெற்றுக் கொண்டார். 2016 ஆம் ஆண்டில் ராம் மனோகர் லோஹியா சம்மன் விருது, குவாலியர் ஐடிஎம் பல்கலைக்கழகத்திலிருந்து "ஹானோரிஸ் கவ்சா" விருது என்பன வழங்கப்பட்டன.

சான்றுகள்
---------

1. ↑  "AGNI Online: Author Mridula Garg".
2. ↑  "Oxford University Press: Anitya: Mridula Garg". 2012-10-19 அன்று மூலம் பரணிடப்பட்டது.
3. ↑  ""Poets dominate Sahitya Akademi Awards 2013"" (PDF). 2013-12-19 அன்று மூலம் (PDF) பரணிடப்பட்டது.
**சாரடர்த்தி** அல்லது **தன்னீர்ப்பு** (*Relative Density* or *Specific Gravity*) என்பது ஒரு ஒப்பீட்டு முறையாகும். அதாவது ஒரு பொருளின் அடர்த்தி நீரின் அடர்த்தியினது எத்தனை மடங்கு என்பதே அப்பொருளின் சாரடர்த்தி ஆகும். பொருட்கள் நீரில் மிதக்கும் தகவைக் கொண்டு அவற்றின் சாரடர்த்தியினை நீருடன் ஒப்பிட முடியும். நீரில் மிதக்கக்கூடிய பொருட்கள் நீரை விடக் குறைவான சாரடர்த்தியையும் நீரில் அமிழ்கின்ற பொருட்கள் நீரினை விடக் கூடிய சாரடர்த்தியினையும் கொண்டுள்ளன. நீரின் சாரடர்த்திப் பெறுமானம் 1 எனக் கொள்ளப்பட்டால் மிதக்கக்கூடியவை 1ஐ விடக் குறைவான சாரடர்த்தியையும் அமிழக்கூடியவை 1ஐ விட கூடிய சாரடர்த்தியையும் கொண்டிருக்கும்.

சில பொருட்களும் சாரடர்த்திப் பெறுமானமும்:

* மெழுகுவர்த்தி - 0.9
* தக்கை - 0.26
* இலேசான பலகை - 0.85
* நீர் - 1
* கண்ணாடி - 2.6
* ஈயம் - 11.0
* இரும்பு - 7.9

மேற்கோள்கள்
-----------

1. ↑  Dana, Edward Salisbury (1922). *A text-book of mineralogy: with an extended treatise on crystallography...*. New York, London(Chapman Hall): John Wiley and Sons. பக். 195–200, 316. .
2. ↑  Schetz, Joseph A.; Allen E. Fuhs (1999-02-05). *Fundamentals of fluid mechanics*. Wiley, John & Sons, Incorporated. பக். 111, 142, 144, 147, 109, 155, 157, 160, 175. பன்னாட்டுத் தரப்புத்தக எண்:0-471-34856-2. .
**சிறீ பஞ்சமுகி அனுமான் மந்திர்** (*Shri Panchmukhi Hanuman Mandir*) பாக்கித்தான் நாட்டிலுள்ள ஒரு வரலாற்று சிறப்புமிக்க இந்து கோவிலாகும். சிந்து மாகாணத்தின் கராச்சி நகரிலுள்ள சிப்பாய் பசாரில் இக்கோயில் அமைந்துள்ளது.  1,500 ஆண்டுகால பழமை வாய்ந்த கோயில் என்றும் அறியப்படுகிறது. இயற்கையான அனுமனின் திருவுருவச் சிலையைக் கொண்ட உலகின் ஒரே கோயில் சிறீ பஞ்சமுகி அனுமான் கோயில் என்ற சிறப்பும் இக்கோயிலுக்கு உள்ளது. சிந்து கலாச்சார (பாதுகாப்பு) சட்டம் 1994 இன் கீழ் இக்கோயில் தேசிய பாரம்பரியச் சின்னமாக அறிவிக்கப்பட்டுள்ளது.

மத முக்கியத்துவம்
-----------------

 கோயிலின் பக்க வாட்டுத் தோற்றம்
வனவாசத்தின் போது இராமர் இக்கோவில் இருக்கும் இடத்திற்கு வருகை தந்ததாக நம்பப்படுகிறது. சிறிது காலத்திற்குப் பிறகு, அந்த இடத்தில் இருந்து பஞ்சமுகி அனுமன் சிலை தோண்டி எடுக்கப்பட்டு, அந்த இடத்தில் கோயில் கட்டப்பட்டது. பஞ்சமுகி அனுமன் சிலையை 11 அல்லது 21 முறை வலம் வந்தால் பக்தர்களின் விருப்பங்கள் நிறைவேறும் என்பது நம்பிக்கை.

வரலாறு
------

 புஞ்சமுகி அனுமன் கோவிலில் ஒரு பக்தர்
தற்போதைய கோயில் அமைப்பு சுமார் 1500 ஆண்டுகளுக்கு முன்பு கட்டப்பட்டது. கோவில் 2,609 சதுர அடி பரப்பளவில் இருந்தது. பின்னர் இந்த நிலத்தின் பாதி நில அபகரிப்பாளர்களால் பெரும்பாலும் ஆக்கிரமிக்கப்பட்டது. கடந்த 2006 ஆம் ஆண்டு, ஆக்கிரமிப்பு நிலத்தை கோவிலுக்கு வழங்க மாவட்ட நீதிமன்றம் உத்தரவிட்டது. ஆனால் உத்தரவுக்கு பிறகும் பல ஆக்கிரமிப்பாளர்கள் கோவில் பகுதியை ஆக்கிரமித்து வருகின்றனர். 2012 ஆம் ஆண்டில், இந்து சமூகத்திடமிருந்தும் முத்தலாக் இயக்கத்திடமிருந்தும்  2019 ஆம் ஆண்டில், புனரமைப்புப் பணிகளின் போது பல இந்து கடவுள்களின் சிலைகள் இக்கோயில் தளத்தில் இருந்து கண்டெடுக்கப்பட்டன.

இதையும் காண்க
-------------

* உமர்கோட் சிவன் கோயில்
* இங்குலாச்சு மாதா சக்திபீடக் கோவில்

மேற்கோள்கள்
-----------

1. ↑  "Diwali celebrations begin in Karachi Prayer services, ceremonies organised at temples across the city". *Dawn*. 27 October 2019. .
2. 1 2  "Recycling history: And all of Hanuman’s men put this temple together again". *Express Tribune*. 19 February 2012. .
3. ↑  "Centuries-old statues discovered at ancient Hindu temple in Karachi". *Arab News*. 3 September 2019. .
4. ↑  Shazia Hasan (10 March 2020). "Holi celebrated in Karachi". *Dawn*. .
5. ↑  Shazia Hasan (10 March 2020). "Holi celebrated in Karachi". .
ஆங்கில வருடத்திலுள்ள நாட்களின் எண்ணிக்கையை நினைவில் கொள்வதற்காக உள்ள ஒரு நினைவு உத்தி. வெளியே நீட்டப்பட்டுள்ள பகுதிகள் 31 நாட்களைக் குறிக்கும்.
**நினைவி** அல்லது **நினைவிக்கருவி** (Mnemonic) எனப்படுவது கற்கும் விடயங்களை நினைவில் நிறுத்திக் கொள்ளப் பயன்படுத்தப்படும் ஒரு கற்றல் உத்தியாகும். நினைவி என்பது நினைவாற்றலை மேம்படுத்துவதற்காக, மனனம் செய்வதை இலகுவாக்குவதற்கு நீண்ட கால நினைவுகளில் ஏற்கனவே சேகரிக்கப்பட்டிருக்கும் தகவல்களைப் பயன்படுத்த உதவும் சில சிறப்பான உத்திகளாகும்.

இவை வாய்மொழியாகவோ, எழுத்து வடிவிலோ, பார்க்கக்கூடிய படங்களாகவோ, கேட்கக்கூடிய ஒலி வடிவிலோ அமைந்திருக்கலாம். நினைவில் கொள்ள கடினமான சில தகவல்களை, குறிப்பாக பட்டியல்களை இலகுவில் நினைவில் நிறுத்திக் கொள்ள இந்த கற்றல் உத்தி உதவும். மனித மனமானது எழுந்தமானமான விடயங்களை நினைவில் கொள்வதைவிட அறிந்த, பழகிய, நகைச்சுவையான, தனக்குரிய, பாலியல்சார்ந்த, இடம்சார்ந்த விடயங்களையும் அர்த்தமுள்ள செய்திகளையும் மிக இலகுவாக நினைவில் கொள்ளக் கூடிய ஆற்றல் உள்ளமையால் இந்த கற்றல் உத்தி பயன்படுகின்றது.  

  

நினைவாற்றல் எனப்படும்போது அது இரு வகைப்படும். ஒன்று இயற்கையான நினைவாற்றல், அடுத்தது செயற்கையான நினைவாற்றல். இதில் முதலாவது பிறக்கும்போதே ஒருவரிடம் இருக்கக்கூடிய நினைவாற்றல். இரண்டாவது வகையான செயற்கையான நினைவாற்றல் என்பது கற்றல், பயிற்சி செய்தல் போன்றவற்றால் சேர்த்துக் கொள்ளக்கூடிய நினைவாற்றல். எவருக்கும் இருக்கும் இயற்கையான நினைவாற்றல் மட்டும், அவரது அனைத்து தேவைகளையும் நிறைவேற்றிக் கொள்ளப் போதுமானதாக இருப்பதில்லை. எனவே செயற்கையான நினைவூட்டல் அவசியமாகின்றது. இத்தகைய தேவையை இலகுவாக நிறைவேற்ற 'நினைவி' பயன்படும்.   

  

முதலெழுத்துப் புதிர் என்பது மிகவும் பொதுவாகப் பயன்படும் ஒரு நினைவியாகும். இதன்மூலம் ஒரு பட்டியலிலுள்ள விடயங்களை நினைவில் கொள்ள, அவற்றின் முதலெழுத்து அல்லது முதலெழுத்துக்கள், அல்லது முதல் சொல் பயன்படும்.

எடுத்துக்காட்டுகள்
------------------

கிட்டக் குழி தோண்டி தூரக் குவி - கிட்டப் பார்வைக்கு குழிவில்லையும் தூரப்பார்வைக்கு குவிவில்லையும் பயன்படுத்த வேண்டும்.

**மு**ருக்கு **தி**ன்றால் **இ**ன்பம் **வ**ருமே காளி -
ஐவகை நிலங்களுக்குரிய கடவுளின் பெயர்கள்
குறிஞ்சி - மு - முருகன்
முல்லை - தி - திருமால்
மருதம்- இ - இந்திரன்
நெய்தல் - வ- வருணன்
பாலை - காளி (அ) கொற்றவை

மேற்கோள்கள்
-----------

1. ↑  Carlson, Neil and et al. "Psychology the Science of Bahaviour", p. 245. Pearson Canada, United States of America. ISBN 978-0-205-64524-4.
**லக்ஷ்மன் கிரியெல்ல**  (*Lakshman Kiriella*, பிறப்பு: பெப்ரவரி 2 1948), இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், *(சுதந்திர இலங்கையின் 14 வது பொதுத் தேர்தல்)* ஐக்கிய தேசியக் கட்சிசார்பில் கண்டி மாவட்டத்திலிருந்து மக்களால் தெரிவு செய்யப்பட்ட உறுப்பினர். சுதந்திர இலங்கையின் 9வது நாடாளுமன்றம் (1989), சுதந்திர இலங்கையின் 10வது நாடாளுமன்றம் (1994), சுதந்திர இலங்கையின் 11வது நாடாளுமன்றம் (2000), சுதந்திர இலங்கையின் 12வது நாடாளுமன்றம் (2001), சுதந்திர இலங்கையின் 13 வது நாடாளுமன்றம் (2004) ஆகியவற்றிலும் பிரதிநிதியாகத் தெரிவுசெய்யப்பட்டிருந்தார்.இவர் 2015 செப்டம்பர் 4 அன்று பெருந்தெருக்கள் மற்றும் பல்கலைக்கழகக் கல்வி அமைச்சராக நியமிக்கப்பட்டார்.

வாழ்க்கைக் குறிப்பு
-------------------

121/1, பஹலவெல ரோட், பெலவத்தை, பத்தரமுல்லையில் வசிக்கும் இவர் பௌத்த மதத்தைச் சேர்ந்தவர், ஒரு சட்டத்தரணியும் கூட

உசாத்துணை
---------

* லக்ஷ்மன் கிரியெல்ல

மேற்கோள்கள்
-----------

1. ↑  "இலங்கையின் புதிய அமைச்சரவை பதவியேற்றுள்ளது". பிபிசி தமிழ். 4 செப்டம்பர் 2015. 4 செப்டம்பர் 2015 அன்று பார்க்கப்பட்டது.
2. ↑  "காப்பகப்படுத்தப்பட்ட நகல்". 2003-12-04 அன்று மூலம் பரணிடப்பட்டது. 2015-09-04 அன்று பார்க்கப்பட்டது.
3. ↑  "காப்பகப்படுத்தப்பட்ட நகல்". 2015-09-06 அன்று மூலம் பரணிடப்பட்டது. 2015-09-04 அன்று பார்க்கப்பட்டது.
**மாவை வரோதயன்** (இயற்பெயர் : சிவகடாட்சம்பிள்ளை சத்தியகுமாரன், செப்டெம்பர் 12, 1965 - ஆகஸ்ட் 29, 2009) ஈழத்து எழுத்தாளர். கவிதைகள், சிறுகதைகள், கட்டுரைகள், நாடகங்கள் பல எழுதியவர். வில்லுப்பாட்டுகள் எழுதி அதில் நடித்திருக்கிறார்.

வாழ்க்கைக் குறிப்பு
-------------------

மாவை வரோதயனின் இயற்பெயர் சத்தியகுமாரன். இவர் யாழ்ப்பாணத்தின் வடக்கே உள்ள மாவிட்டபுரம் என்ற ஊரைப் பிறப்பிடமாகக் கொண்டவர். தந்தையார் சிவகடாட்சம்பிள்ளை, தாயார் தேவி. காங்கேசன்துறை நடேசுவராக் கல்லூரியில் கல்வி கற்றார். தந்தையின் பணி காரணமாக மட்டக்களப்புக்கு சென்றவர் அங்கு சம்மாந்துறையில் முஸ்லிம் மத்திய கல்லூரியிலும், பின்னர் சம்மாந்துறை தொழில்நுட்பக் கல்லூரியிலும் கல்வி பயின்றார். இதற்குப் பின்னர் அவர் யாழ்ப்பாணம் தொழில்நுட்பக் கல்லூரியிலும் பயின்று கொழும்பில் பரீட்சைத் திணைக்களத்திலே பணிபுரிந்தார். பின்னர் அவர் சுகாதாரப் பரிசோதகராகப் (P.H.I) வெலிசறையில் உள்ள மார்பு சிகிச்சை நிலையத்தில் இருந்து பணியாற்றினார்.

இலக்கியப் பணி
-------------

அவரது இலக்கியப் பணிகளைப் பார்க்கும் போது அவர் ஒரு கவிதையாளராக, சிறுகதையாளராக, கட்டுரையாளராக என்று பன்முகப்பட்ட முகங்களைக் காட்டியிருக்கிறார், அவர் நாடகங்களை எழுதியிருக்கிறார். வில்லுப்பாட்டு எழுதி அதில் நடித்திருக்கிறார். தேசியக் கலை இலக்கியப் பேரவையின் முக்கிய உறுப்பினராக இருந்தார். கொழும்பிலே தேசியக் கலை இலக்கியப் பேரவையின் இலக்கியக் குழுச் செயலாளராக அவர் நீண்டகாலம் பணியாற்றிக் கொண்டிருந்தார். சில்லையூர் செல்வராசன் செய்து கொண்டிருந்த "பா வளம்" "கவிதைக் கலசம்" போன்ற வானொலி நிகழ்ச்சிகளிலே பங்குபற்றியிருக்கிறார்.

தேசியக் கலை இலக்கியப் பேரவையின் மாசிகையான தாயகம் பத்திரிகையிலே "வலிகாமம் மைந்தர்கள்" என்ற தலைப்பிலே ஒரு தொடர் எழுதி வந்தார். வலிகாமம் பகுதியிலே வாழ்ந்த மனதைக் கவர்ந்த நபர்கள், பாத்திரங்கள் பற்றி தொடர்ச்சியாக அதில் எழுதி வந்தார். அதைத் தவிர ஐம்பெருங்காப்பியங்களை வைத்துக் கொண்டு அவர் நாடகங்களை எழுதியிருக்கிறார். அவற்றை வினோதன் கலை இலக்கிய மன்றம் ஒவ்வொரு மாதமும் நடத்திய நிகழ்விலே அந்த நாடகங்கள் அரங்கேற்றப்பட்டன.

வெளிவந்த நூல்கள்
----------------

* *இன்னமும் வாழ்வேன்* (கவிதைத் தொகுதி)
* *வேப்பமரம்* (சிறுகதைத் தொகுதி)

மறைவு
-----

சில காலம் மாவை வரோதயன் மூளைப் புற்றுநோயால் பாதிக்கப்பட்டு, 2009,ஆகஸ்ட் 29 இல் யாழ்ப்பாணத்தில் இறந்தார். இவருக்கு ஜெயகௌரி என்ற மனைவியும், அருணன், சுகாபரணி என்ற இரு பிள்ளைகளும் உள்ளனர்.

வெளி இணைப்புகள்
---------------

* "இன்னமும் வாழும்" மாவை வரோதயன்
* மாவை வரோதயனின் இழப்பு தமிழ் இலக்கிய உலகில் மற்றுமொரு பாரிய இழப்பாகும்

மேற்கோள்கள்
-----------

1. ↑  மாவை வரோதயன் மரண அறிவித்தல்,உதயன், ஆகஸ்ட் 30, 2009
பஞ்சாக்கரம் என்பது திருவைந்தெழுத்து. இதனை மனத்தில் நினைப்பது பஞ்சாக்கரம். **பஞ்சாக்கர தரிசனம்**  என்னும் நூல் 16 ஆம் நூற்றாண்டில் வாழ்ந்த தி௫க்கயிலாய பரம்பரை வேளாக்குறிச்சி ஆதீன சீடர் மறைஞான சம்பந்தர் இயற்றிய நூகளில் ஒன்று. மறைஞான சம்பந்தரின் மாணாக்கர் மறைஞான தேசிகர். இவர் தமது உரையில் பஞ்சாக்கர நூலைக் குறிப்பிட்டு அதன் பாடல்களை எடுத்துக் காட்டுகிறார். இந்த நூல் வெண்பாக்களால் ஆனது. எடுத்துக்காட்டுப் பாடல்களைத் தவிர நூல் முழுமையாக இல்லை.

##### பாடல்

யாரை இலிங்கமாம் நாளம் வகரமாம்
சிகாரம் மேற்பீடம் தெரிகின் - மகாரந்தான்
கண்டமே ஆகும் கவின் ஆர் அடிப் பீடம்
பண் திகழும் நம் மகனாம் பார்.
நகரமே சத்தியோ சாதகமும் நாடின்
மகரந்தான் வாமம் மதிக்கில் - பகருங்கால்
சிகார வகாரம் புருடம் அகோரம்
யகாரம் ஈசான முகம் என்.
இந்தப் பாடல்கள் திரு ஐந்து எழுத்துக்கும் விளக்கம் கூறிக் காட்சிப் படுத்துகின்றன. 

ஒரு நாழி உப்பும் ஒரு நாழி அப்பும்
இரு நாழி, இந்த இரு நாழி - ஒரு நாழி
ஆம் அளவில் நீருள் உடங்கிவிடும் உப்புப்போல்
ஆம் உடலில் ஆவி அடைந்து.
என்றார் குரவர் என மறைஞான தேசிகர் கூறும் பாடலும் இந்த நூலின் பாடல் எனக் கொள்ளத் தக்கது.

##### அடிக்குறிப்பு

1. ↑  மு. அருணாசலம் (முதல் பதிப்பு 1975, திருத்தப்பட்ட பதிப்பு 2005). *தமிழ் இலக்கிய வரலாறு, பதினாறாம் நூற்றாண்டு, இரண்டாம் பாகம்*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014. பக். 180.
2. ↑  பொருள் நோக்கில் சொற்பிரிப்பு செய்யப்பட்டது
3. ↑  

	* ந - சத்தியின் சாதகம், மகன்
	* ம - வாமம், கண்டம்
	* சி - புருடம் - இலிங்கம் இருக்கும் பீடம்
	* வா - அகோரம், நாளம் என்னும் துளை
	* ய - ஈசான முகம், இலிங்கம்
4. ↑  ஒரு நாழி நீரும் அரை நாழி உப்பும் ஒன்றரை நாழி ஆகாது ஒரு நாழி நீரானது போல - நச்சினார்க்கினியார் தொல்காப்பிய உரை இங்கு ஒப்புநோக்கத் தக்கது.
லக்னம் என்பது ஜாதக கட்டத்தில் முதல் வீடாகும். லக்னத்தை பயன்படுத்தி பொருத்தம் பார்ப்பது **லக்ன பொருத்தம்** ஆகும். லக்னத்தை அடிப்படையாக கொண்டே மற்ற பதினோறு வீடுகள் கணிக்கிடபடுகின்றன. இவைகளே ஜாதகரின் பண்புகளையும், வாழ்க்கை நிலையையும் நிர்ணயிக்கின்றன. ஜாதகத்தை பொறுத்தவரை லக்னம் என்பது உயிராகவும், ராசி என்பது உடலாகவும் கருதப்படுகிறது.

லக்னம் என்பது சூரியனை பொருத்து அமைவது. ராசி மற்றும் நட்சத்திரம் என்பது சந்திரனை பொருத்து அமைவது. இதில் சூரியனே நிலையானது என்பதால் லக்னமே நிலையானது. ஒரு ராசி என்பது 2¼ நாள் இருப்பதாகும். ஆனால் லக்னம் என்பது இரண்டு மணி நேரம் இருப்பதாகும். இதனால் ராசியை கொண்டு பலன்கள் மற்றும் பொருத்தங்கள் பார்ப்பதை கட்டிலும் லக்னத்தை கொண்டு பலன்கள் மற்றும் பொருத்தங்கள் பார்ப்பது இன்னும் சிறப்பாகவும், துல்லியமாகவும் இருக்கும்.

ஜென்ம லக்னம் என்பது ஒருவர் பிறக்கும் போது சூரியன் எந்த ராசி மண்டலத்தில் உள்ளதோ அந்த ராசி மண்டலம் லக்னமாக செயல்படும். லக்னத்தை கொண்டே விதி என்னும் தசா புத்திகள் கணக்கிடப்படுகின்றன. லக்னம் என்பதே ஜாதகத்தின் முதல் கட்டமாகும், இதிலிருந்தே மற்ற பாவங்கள் கணக்கிடபட்டு ஜாதகரின் பலன்கள் நிர்ணயம் செய்யபடுகிறது. லக்னத்திற்கு மற்ற பதினோறு பாவங்களின் பண்புகளும் சிறிது உள்ளதால் லக்னத்திக்கே நாம் அதிக முக்கியத்துவம் கொடுக்க வேண்டும் என்பது சார ஜோதிடத்தின் அடிப்படை விதி. உதாரணமாக திருமணத்திற்கு உரிய வீடான ஏழாம் வீடு கெட்டு இருந்தாலும் லக்னம் சிறப்பாக இருந்தால் திருமண வாழ்க்கை பிரச்சனையாக இருக்காது.

ராசியை விட உயர்ந்த லக்னத்தை கொண்டு திருமண பொருத்தம் பார்ப்பது சிறப்பாக இருக்கும். ஜாதகர் தன் லக்னத்திற்கு தீமை செய்யும் 4, 6, 8, 12 லக்னம் இல்லாதவரை திருமணம் செய்தால் நன்மை ஏற்படும். இதில் 4ம் வீடு 30% பிரச்சனைகளை ஜாதகருக்கு தரும். நட்சத்திரத்தை கொண்டு பொருத்தம் பார்க்கும் முறையை போலவே இது லக்னத்தை கொண்டு பொருத்தம் பார்க்கும் முறையாகும். நமது லக்னத்தில் இருந்து மற்றவரின் லக்னம் 4, 6, 8, 12 என இருந்தால் பொருத்தம் இல்லை என கொள்ளவும். இது ஒரு ஒரு லக்னத்தை பொருத்தும் மாறுபடும்.

மேற்கோள்கள்
-----------
**மாஸ்** திரைப்படம் 2004 ஆம் ஆண்டு வெளிவந்த தெலுங்கு மொழித் திரைப்படமாகும்.ராகவ லாரன்ஸ் இயக்கத்தில் வெளிவந்த இத்திரைப்படத்தில் நாகர்ஜூன்,யோதிகா,சர்மி,ரகுவரன் மற்றும் பலர் நடித்துள்ளது குறிப்பிடத்தக்கது.

வகை
---

மசாலாப்படம்

கதை
---

**கதைச்சுருக்க எச்சரிக்கை:  *கதைச்சுருக்கம் மற்றும்/அல்லது கதை முடிவு விவரங்கள், கீழே தரப்பட்டுள்ளன.***

மாஸ் (நாகர்ஜூன்) ஒரு அனாதையாவான்.அதி என்பவனுடன் நெருங்கிய நண்பனாக இருக்கின்றான் மாஸ்.விசாக் நகரில் காடையர்களுக்குத் தலைவனாக இருக்கும் சத்யாவின் (ரகுவரன்) மகளின் மீது காதல் கொள்கின்றான் அதி.இதனை அறியும் சத்யா அவர்களின் காதலைச் சேர்த்து வைக்காது பிரித்து பின்னர் அதியைக் கொலை செய்யத் திட்டமிடுகின்றான்.பின்னர் கொலையும் செய்கின்றான்.இதனையறிந்து கொள்ளும் மாஸ் காடையர்களின் தலைவனைப் பழிவாங்குகின்றான்.சத்யாவைக் கொலை செய்யத் திட்டம் தீட்டி அவனது ஊரான விAசாக்கில் விடுதி ஒன்றி தங்கி பின்னர் கொலை செய்கின்றான்.

| * பா
* உ
* தொ
ராகவா லாரன்ஸ் இயக்கிய திரைப்படங்கள் |
| --- |
| முனி தொடர் | 
* *முனி* (2007)
* *காஞ்சனா* (2011)
* *காஞ்சனா 2: கங்கா*
* *காஞ்சனா 3* (2019)

 |
| மற்ற படங்கள் | 
* *மாஸ்* (2005) (தெலுங்கு)
* *பாணி* (2006) (தெலுங்கு)
* *டான்* (2007) (தெலுங்கு)
* *ரெபெல்* (2012) (தெலுங்கு)

 |
**லக்மே** *(akmé )* என்பது ஒரு இந்திய அழகுசாதனபொருளாகும். இது இந்துஸ்தான் யூனிலீவர் நிறுவனத்திற்கு சொந்தமானது. கரீனா கபூர் மற்றும் அனன்யா பாண்டே இதன் விளம்பரத் தூதராக இருந்ததால், இந்தியாவில் அழகுசாதனப் பொருட்களில் இது முதலிடத்தைப் பிடித்தது.  

டாட்டா எண்ணெய் ஆலைகளின் (டாம்கோ) 100% துணை நிறுவனமாக லக்மே தொடங்கியது. இது பிரஞ்சு ஆப்பெராவான லக்மாவின் பெயரிடப்பட்டது. இது இந்துக்கடவுள் லட்சுமியின் (செல்வத்தின் தெய்வம்) பிரெஞ்சு வடிவமாகும். அவர் அழகுக்காக புகழ்பெற்றவர். லக்மே 1952 ஆம் ஆண்டில் பிரபலமாகத் தொடங்கப்பட்டது. அன்றைய பிரதமர் ஜவகர்லால் நேரு இந்திய பெண்கள் அழகு சாதனப் பொருட்களுக்காக விலைமதிப்பற்ற அந்நிய செலாவணியை செலவழிப்பதாக கவலை கொண்டிருந்ததோடு, அவற்றை இந்தியாவில் தயாரிக்க தனிப்பட்ட முறையில் ஜே.ஆர்.டி டாட்டாவை கேட்டுக்கொண்டார். சிமோன் டாடா நிறுவனத்தில் இயக்குநராக சேர்ந்து தலைவராக ஆனார். 1996 ஆம் ஆண்டில், டாட்டா லக்மே லீவரில் உள்ள பங்குகளை இந்துஸ்தான் யூனிலீவர் நிறுவனத்திற்கு ரூ .200 கோடிக்கு விற்றது (45 மில்லியன் அமெரிக்க டாலர்). 

2012 இல் பொருட்களுக்கான நம்பிக்கை என்ற அறிக்கையில், இது இந்தியாவின் மிகவும் நம்பகமான பொருட்களில் 104 வது இடத்தைப் பிடித்தது. அடுத்த ஆண்டு இது பட்டியலில் 71 வது இடத்தைப் பிடித்தது. 2014 ஆம் ஆண்டில், இந்தியாவின் 36 வது இடத்தைப் பிடித்தது.  இந்நிறுவனம், மும்பையில் ஆண்டுக்கு இருமுறை நடைபெறும் நிகழ்வான *லக்மே பேஷன் வீக்* என்பதின் தலைமை விளம்பதாரர் .

குறிப்புகள்
-----------

1. ↑  "Top Cosmetic Brands in India". *top10companiesinindia.co.in*. 21 அக்டோபர் 2015 அன்று மூலம் பரணிடப்பட்டது. 12 November 2015 அன்று பார்க்கப்பட்டது.
2. ↑  "Top 10 Cosmetic Brands in India". *mapsofindia.com*. 12 November 2015 அன்று பார்க்கப்பட்டது.
3. ↑  "India's Most Trusted Brands 2014". Trust Research Advisory. 2015-05-02 அன்று மூலம் பரணிடப்பட்டது.
> **படிவ நிரலாக்க மொழிகள்** (*Scripting languages*) அல்லது **படிவ மொழிகள்** என்பன நிரலாக்க மொழிகளுள் ஒரு பிரிவாகும். இவ்வகை மொழிகளின் நிரற்றொடர் தொகுப்பு படிவங்கள் (*Scripts*) என்றழைக்கப்படும். இப்படிவங்கள் வழக்கமாக மெலிதான மொழிபெயர்ப்பு செய்யப்பட்ட பின்னர் இயக்கப்படும்.
> 
> 

> படிவங்கள் நிரல்களிலிருந்து (Programs) வேறுபட்டவை. நிரல்களை இயக்க இருநிலை மொழியில் உள்ள இயக்கக்கூடிய கோப்புக்களாக நிரந்தரமாக மாற்றினால்தான் இயலும்.
> 
> 

> படிவங்கள் அவ்வாறில்லாமல் எழுதப்பட்ட வடிவிலேயே ஒரு-நிரற்றொடர்-ஒரு-நேரத்தில் என்று மொழிப்பெயர்க்கப்பட்டு இயக்கப்படும்.
> 
>

படிவ நிரலாக்கம்
---------------

பொதுவாக நாம் ஒரு நிரலை நிரலாக்க மொழியில் எழுதி அதை *"Compile"* செய்த பின்னரே பயன்படுத்த முடியும். அதாவது அதை *"கம்பைளர்"* மூலம் கணினி இயந்திர மொழிக்கு மாற்றிய பின்னரே பயன்படுத்த முடியும். அனால் படிவங்களை நேரடியாக நிரலின் மூலம் ஆரம்பிக்க (Run) முடியும். கணினி நிரல்கள் படிவ நிரலாக்க மொழியை வாசித்து, அதை அறிந்து செயற்படுத்தும். உதாரணமாக சி++(C Plus Plus) மூலம் உருவாக்கப்பட்ட ஓர் இனைய உலாவி (Web Browser), இனைய வடிவமைப்பாளர்களால் எழுதப்பட்ட "Javascript" படிவத்தில் உள்ள கட்டளைகளை ஏற்று செயற்படும்.

### உதாரணங்கள்

* அப்பில் ஸ்கிரிப்ட்(AppleScript)
* லுவா (Lua)
* பைதான் (Python)
* ரூபி (Ruby)
* ஜாவாஸ்கிரிப்ட் (Javascript)
* பி.எச்.பி (PHP
* ஷெல் (Shell)
* பச் (Batch)

#### உதாரண படிவம்

#### இது ஒரு பச் படிவம், சாதாரண நோட்பேட் இலும் எழுதக்கூடியது.

{example.bat}

```
@echo off
title Wiki Tamil Script example

:main
cls
echo Hello! Tamil Wiki User,
set /p name=Please enter your name here :
goto run

:run
clse
cho Hello %name%, Welcome to wikipedia! The free encyclopedia.
pause
cls
echo This is very easy %name%, Try your own soon!
pause

```

பச் என்பது மிகவும் இலகுவான ஒரு "படிவ நிரலாக்க மொழியாகும்", விண்டோஸ் இயங்குதளத்தில் மட்டும் இயங்கக்கூடியது

```
சில நேரங்களில் நிரலாக்க மொழிகள் படிவ நிரலாக்க மொழிகளாகவும், படிவ நிரலாக்க மொழிகள் நிரலாக்க மொழிகளாகவும் பயன்படுதுண்டு.
```

பொதுவாக நிரலாக்க மொழிகளை விட பாடிவ நிரலாக்க மொழிகள் இலகுவாக வாசித்தறியக்கூடியதாக இருக்கும்.
**தனுஷ்கோடி கலங்கரை விளக்கம்** *(Dhanushkodi Lighthouse)* என்பது இந்தியாவின், தமிழ்நாடு மாநிலத்திலுள்ள இராமநாதபுரம் மாவட்டம், தனுஷ்கோடியில் தனுஷ்கோடி பழைய தொடருந்து நிலையம் அருகில் கம்பிப்பாடு என்ற இடத்தில் அமைக்கப்படவுள்ள ஒரு கலங்கரை விளக்கம் ஆகும். 

இந்த கலங்கரை விளக்கத்துக்கான பூமி பூசையானது 2020 பெப்ரவரி 18 அன்று செய்யப்பட்டது. இது ஏழு கோடி ரூபாய் செலவில் கட்டப்பட உள்ளது. இந்த கலங்கரை விளக்கமானது 50 மீட்டர் உயரம் கோண்டதாக எண்கோண வடிவில் கட்டப்பட உள்ளது. இந்த கலங்கரை விளக்கத்தின் மேலே சுற்றுலாப்பயணிகள் சென்று ராமேஸ்வரம் தீவின் அழகை காணும் வகையில் பார்வையாளர் மாடமும், அமைக்கப்பட உள்ளது. மேலே செல்ல மின்தூக்கி வசதி அமைக்கப்பட உள்ளது. இதில் 18 கடல் மைல் (33.3 கி.மீ) தொலைவுக்கு ஒளி வீசும் திறன் கொண்ட விளக்கு பொருத்தப்படும். இந்த விளக்குகள் சூரிய மின் ஆற்றல் மூலம் செயல்படும். இதன் விளக்கு இலங்கையின், தலைமன்னார் வரை ஒளி வீசும். மேலும் இந்த கலங்கரை விளக்கத்தில் ரேடார் பொருத்தப்படும். இதன் மூலமாக இந்தக் கடல் பகுதியில் வரும் கப்பல்கள், மீன்பிடி படகுகள் கண்காணிக்கப்படும். பாம்பன் தீவு பகுதியில் பாம்பன் கலங்கரை விளக்கம் மற்றும் பிசாசு முனை ஆகியப் பகுதிகளில் ஏற்கெனவே இரு கலங்கரை விளக்கங்கள் உள்ளன என்பது குறிப்பிடத்தக்கது.

மேற்கோள்கள்
-----------

1. ↑  "நவீன ரேடார் கண்காணிப்பு வசதியுடன் தனுஷ்கோடி கடற்கரையில் புதிய கலங்கரை விளக்கம்: பணிகள் பூமி பூஜையுடன் துவக்கம், தினகரன், 2020 பெப்ரவரி, 19". 2020-02-20 அன்று மூலம் பரணிடப்பட்டது. 2020-02-22 அன்று பார்க்கப்பட்டது.
2. ↑  தனுஷ்கோடியில் பிப்ரவரி-18-ல் பூமி பூஜையுடன் பணிகள் தொடக்கம்; ரூ.7 கோடியில் புதிய கலங்கரை விளக்கம்: இலங்கை தலைமன்னார் வரை ஒளிவீசும், இந்து தமிழ், 2020 பெப்ரவரி 14
ஒசுமி தீவுகளில் கிழக்கில் அமைந்திருக்கும் தீவு "தனேகஷிமா"வாகும், இவை [[கியூஷூ]] தீவுக்குத் தெற்கே அமைந்தவையாகும்.
2014-ஆம் ஆண்டில் செயற்கைக்கோளைத் தாங்கிய ஏவூர்தி - ஏவுதலுக்கு முன்
ஒசாகி ஏவு வளாகம்
"தனேகஷிமா விண்வெளி மையம்" (**Tanegashima Space Center** (種子島宇宙センター, *Tanegashima Uchū Sentā*?) (種子島宇宙センター, *Tanegashima Uchū Sentā*?) (TNSC)) ஜப்பானின் விண்வெளி தொழில்நுட்ப மேம்பாடு மற்றும் சோதனைக்களமாகும்.  இது கியூஷூ தீவுக்கு 115 கிலோ மீட்டர்கள் தெற்கே அமைந்திருக்கும் "தனேகஷிமா" தீவில் நிறுவப்பட்டுள்ளது.  சப்பானிய தேசிய விண்வெளி மேம்பாட்டு முகமை நிறுவப்பட்டபோது 1969-இல் இம்மையமும் அமைக்கப்பட்டது. தற்போது ஜாக்சாவால் நிர்வகிக்கப்பட்டு வருகிறது.

இம்மையத்தில் செயற்கைக்கோள்களின் பொருந்துகை, சோதனை, ஏவுதல் மற்றும் பறத்தல் கண்காணிப்பு பணிகள் மேற்கொள்ளப்படுகின்றன.  மேலும் ஏவூர்தி பொறிகளின் சோதனை முறை எரிதல்களும் இங்கே நடத்தப்படுகின்றன.  இதுவே ஜப்பானின் மிகப் பெரிய விண்வெளி மேம்பாட்டு மையமாகும்.

வெளியிணைப்புகள்
---------------

* அலுவல் இணையதளம் (Japanese)
* அலுவல் இணையதளம் (English)
* Introduction
* 
* SLR Global Performance Report Card பரணிடப்பட்டது 2010-05-27 at the வந்தவழி இயந்திரம்
* 8866 Tanegashima - asteroid
**ராணா பிரசாத் சிங்**, அல்லது **ராணா பிரசாத் சிங் சோதா** 16 ஆம் நூற்றாண்டின் நடுப்பகுதியில் அமர்கோட் பகுதியை ஆண்டு வந்தார். இவர் காலத்தில் இவரது ஆட்சிப் பகுதியில் நீண்ட காலம் அமைதி நிலவியது. இக் காலத்தில், முகலாயப் பேரரசன் உமாயூன், சேர் சா சூரியுடனான போரில் தோல்வியுற்றுத் தற்காலிகமாக நாட்டைவிட்டு வெளியேற வேண்டி ஏற்பட்டபோது அவருக்கு அடைக்கலம் கொடுத்தவர் ராணா பிரசாத் சிங் ஆவார். பிற்காலத்தில் புகழ்பெற்ற முகலாயப் பேரரசனும், உமாயூனின் மகனுமான அக்பர் பிறந்தது அமர்கோட் கோட்டையில், உமாயூன், ராணா பிரசாத் சிங்கின் ஆதரவில் வாழ்ந்தபோதே ஆகும். பேரரசர் அக்பர் இந்து மதத்தின் மீது தாராண்மை கடைப்பிடித்ததற்கான காரணங்களில் ராணா பிரசாத் சிங்கின் பங்கும் உள்ளதாகக் கூறப்படுகின்றது. பின்னர் உமாயூனும், குடும்பத்தினரும் பாரசீகத்துக்குச் செல்வதற்குத் தனது எல்லை வரை பாதுகாப்புக் கொடுத்து அனுப்பிவைத்தார்.

ராணாபிரசாத் சிங்கின் தலைமுறையினர்
---------------------------------

இந்தியப் பிரிவினைக்குப் பின்னர் அமர்கோட்டின் பெரும்பகுதி இன்றைய பாகிசுத்தான் பகுதிக்குள் அடங்கிவிட்டாலும், ராணா பிரசாத் சிங்கின் தலைமுறையினர் அங்கு வாழ்ந்து வருகின்றனர். ராணா பிரசாத்த் சிங்கின் தலைமுறையைச் சேர்ந்த ராணா சந்திர சிங் பாகிசுத்தான் தேசிய சபையில் உமர்கோட் தொகுதியின் உறுப்பினராக ஒன்பது தடவை இருந்துள்ளார். இவர் பாகிசுத்தானின் வேளாண்மைத் துறை அமைச்சராகவும், வருமானத்துறை அமைச்சராகவும் இருந்துள்ளார்.

உசாத்துணை
---------

* ஆர்சு வர்தன், Rendezvous with Rana, 21 ஆகத்து 2009 அன்று பார்க்கப்பட்டது.
**இரண்டு கணங்களின் வித்தியாசம்** (*Difference of Two Sets*) அல்லது **சார் நிரப்பி** (Relative Compliment) என்பது A மற்றும் B என்ற வெற்றற்ற கணங்களில், A இல் உள்ள ஆனால் B அல்லாத அனைத்து உறுப்புகளின் தொகுப்பு ஆகும். இரண்டு கணங்களின் வித்தியாசம் என்பது A - B அல்லது A \ B ஆல் குறிக்கப்படும்.

குறியீட்டில் படித்தல்
---------------------

குறியீட்டில்,

* A - B = {x : x Є A and x € B}
* B - A = {x : x Є B and x € A}

இங்கு "Є" என்பது "இல் உள்ளது" (belongs to) என்ற பொருளிலும் "€" என்பது "இல் இல்லை" என்ற பொருளிலும் அமைந்துள்ளது.

எடுத்துக்காட்டு
---------------

A = {2, 3, 5, 7, 11} மற்றும் B = {5, 7, 9, 11, 13} எனில்,
A - B = {2, 3}

பண்புகள்
--------

1. A - B = B - A
2. A - B = B - A iff A = B
3. U - A = A'
4. U - A' = A

இங்கு "U" என்பது அனைத்து கணம் என்ற பொருளிலும் A' என்பது A இன் நிரப்பு கணம் என்ற பொருளிலும் அமைந்துள்ளது.

மேற்கோள்கள்
-----------

1. ↑  Dr.A.Chandrasekaran (2011). *காப்பகப்படுத்தப்பட்ட நகல்*. Chennai: Tamilnadu textbook corporation. பக். 22. Archived from the original on 2017-07-12.. பார்த்த நாள்: 2017-07-07.

இதனையும் காண்க
--------------

* நிரப்பு கணம்
**இரீயூனியன் கிரியோல்** (*Réunion Creole*, *Reunionese Creole*) என்பது இரீயூனியன் தீவில் பேசப்படும் ஒரு கிரியோல் மொழி ஆகும். இம்மொழி முக்கியமாக பிரெஞ்சு மொழியில் இருந்து தோன்றியதாகும். அதை விட மலகாசி, இந்தி, போர்த்துக்கேயம், குஜராத்தி, தமிழ் ஆகிய மொழிகளும் கலந்துள்ளன.

இரீயூனியனில் பிரெஞ்சு மொழியே அதிகாரபூர்வ மொழியாகவும், பாடசாலை மொழியாகவும் உள்ளதால், இரீயூனியன் கிரியோல் மொழியின் எழுத்து வடிவம் பயன்பாட்டில் இல்லை. அண்மைக் காலங்களில் சில குழுக்கள் அகராதி, மற்றும் இலக்கண முறைமைகளை எழுத முயற்சி எடுத்த போதிலும், அதிகாரபூர்வமாக அவை வெளிவரவில்லை. ஆனாலும், ஆஸ்டெரிக்சு என்ற பிரபலமான பிரெஞ்சு வரைகதைகளின் இரண்டு நூல்கள் கிரியோல் மொழியில் வெளியிடப்பட்டுள்ளன.

இரீயூனியன் கிரியோல் மொழி நாடெங்கும் பரவலாக வீட்டு மொழியாகவும், பணி மொழியாகவும் பேசப்பட்டுகிறது. பிரெஞ்சு மொழி அதிகாரபூவ மொழியாகவும், நிருவாக மொழியாகவும் உள்ளதால், பலர் இரு மொழிகளையும் தனியாகவோ அல்லது கலந்தோ சூழ்நிலைக்கேற்ப பேசி வருகின்றனர்.

வரலாறு
------

ரீயூனியன் தீவில் மக்கள் குடியேறத் தொடங்கிய முதல் ஐம்பது ஆண்டுகளில் ரீயூனியன் கிரியோல் மொழி உருவானது. இத்தீவில் வாழ்ந்த பெரும்பாலானோர் பிரெஞ்சு, மலகாசி, அல்லது இந்தோ-போர்த்துக்கீசராக இருந்தனர். இக்காலத்தில் அனேகமான குடும்பங்களில் ஒருவராவது பிரெஞ்சு மொழியை முதல் மொழியாகப் பேசுபவராக இருந்தார். கிரியோல் மொழி தற்போது இத்தீவின் 90% மக்களின் வீட்டு மொழியாக உள்ளது.

மேற்கோள்கள்
-----------

1. 1 2 3  Chaudenson, Robert (1974). *Le lexique du parler créole de La Réunion*. பாரிஸ்.
2. ↑  "காப்பகப்படுத்தப்பட்ட நகல்". 2010-08-23 அன்று மூலம் பரணிடப்பட்டது. 2014-03-01 அன்று பார்க்கப்பட்டது.
3. ↑  Holm, John. *Pidgins and Creoles. Volume II: Reference Survey*. Cambridge: Cambridge University Press, 1989.
4. ↑
**எட்வர்ட் தனிநபர் விருப்பத்தேர்வு பட்டியல்** *(Edwards Personal Preference Schedule)* வாசிங்டன் பல்கலைக்கழகப் பேராசிரியரும் உளவியலாளருமான ஆலன் எல். எட்வர்ட்சு என்பவரால் உருவாக்கப்பட்ட பட்டியலாகும். எட்வர்ட் தனிநபர் விருப்பத்தேர்வு பட்டியலானது கட்டாய வாய்ப்பு, புறவயமுறை சார்ந்த மதிப்பீடல்லாத ஆளுமை கட்டமைப்பு சோதனை முறையாகும். எட்வர்ட் தனிநபர் விருப்பத்தேர்வு பட்டியல் 16 வயது முதல் 85 வயது வரை உள்ளவர்களுக்கு 45 நிமிட நேரத்துக்குள் பயன்படுத்தப்படுகிறது. இச்சோதனைக்காக என்றி அலெக்சாண்டர் முர்ரேயின் தேவைக் கோட்பாட்டிலிருந்து தருவிக்கப்பட்ட தேர்விற்கான பாடப்பொருளை எட்வர்ட் பயன்படுத்தினர். இச்சோதனை முறை அடிப்படையான 15 மனிதத் தேவைகள் மற்றும் ஊக்கிகளின் அடிப்படையில் அளவிடப்படுகிறது. எட்வர்ட் தனிநபர் விருப்பத்தேர்வு பட்டியல் தனிநபர் தேவை மற்றும் ஊக்கிகள் போன்றவற்றிற்கு பொருள் விளக்கமளிக்கும் வகையில் வடிவமைக்கப்பட்டது. சோதிக்கப்படுபவருடன் அவருடைய துலங்கல்களைக் குறித்து மீளாய்வு செய்யும்போது ஆலோசனை வழங்க வேண்டிய சூழ்நிலையில் இது மிகவும் பயனுள்ளதாக உள்ளது .

மேற்கோள்
--------

1. 1 2   Educational Testing Services. (1992). "The ets test collection catalog:Affective measures and personality tests", Arizona: Oryx Press.
2. ↑  Kaplan, R. M. & Saccuzzo, D. P. (2009). "Psychological testing: Principles, appoications, and issues" (7th ed.). Belmont, CA: Wadsworth